Diari Oficial de la Generalitat Valenciana


Sumari del DOGV 8048, del 25-05-2017 (2017/3734)

RESOLUCIÓ de 21 d'abril de 2017, de la Conselleria d'Educació, Investigació, Cultura i Esport, per la qual es prorroguen les beques per a la realització de pràctiques professionals en promoció lingüística i traducció en les dependències de la Subdirecció General de Política Lingüística i Gestió del Multilingüisme.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8048

Data del DOGV
:   25-05-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/3734


Data del document
:   21-04-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 21 d'abril de 2017, de la Conselleria d'Educació, Investigació, Cultura i Esport, per la qual es prorroguen les beques per a la realització de pràctiques professionals en promoció lingüística i traducció en les dependències de la Subdirecció General de Política Lingüística i Gestió del Multilingüisme. [2017/3734]  
Per l'Ordre 27/2015, de 23 de desembre, de la Conselleria d'Educació, Investigació, Cultura i Esport, es van convocar dues beques per a la realització de pràctiques professionals en promoció lingüística i traducció en les dependències de la Subdirecció General de Política Lingüística i Gestió del Multilingüisme (DOCV 7687, 29.12.2015).  
Per la Resolució de 29 d'abril de 2016 es van adjudicar les dues beques amb efectes de l'1 de maig de 2016 i es va constituir una borsa de reserva prioritzada (DOCV 7791, 26.05.2016).  
La base quarta de l'ordre esmentada estableix que la duració de les beques serà de 12 mesos i que el període de duració es podrà prorrogar, sense necessitat de nova convocatòria, per un període màxim de dotze mesos addicionals, sempre que hi haja disponibilitat pressupostària i l'exercici de l'activitat que s'estiga efectuant ho requerisca o aconselle.  
  
Per tot això, tenint en compte la duració màxima de les beques prevista en la convocatòria i el que disposa el Decret 132/2009, de 4 de setembre, del Consell, pel qual es regula la concessió de beques, i en virtut de la delegació efectuada pel conseller en la disposició final primera de l'ordre esmentada, resolc:  
  
Primer  
Prorrogar per dotze mesos addicionals les beques a Sara Arán Ripollés i Mònica Richart Garcia; i mantindre la borsa constituïda en la Resolució de 29 d'abril de 2016.  
  
Segon  
La pròrroga serà efectiva des del dia 1 de maig de 2017 i finalitzarà el 30 d'abril de 2018.  
  
Tercer  
L'import de la beca durant aquest període serà el que determina la resolució de concessió. El pagament es farà amb càrrec a l'aplicació pressupostària 27.40.25.316.17.1, línia de subvenció S6954000 del pressupost de la Generalitat per a l'exercici 2017 i 2018, condicionada a l'existència de crèdit adequat i suficient.  
  
Any 2017 Any 2018 Total  
16.000,00 - 8.000,00 - 24.000,00 -  
  
  
Sobre aquest import caldrà practicar la retenció corresponent a compte de l'Impost sobre la Renda de les Persones Físiques, així com la cotització corresponent a la Seguretat Social en els termes que estableix el Reial decret 1493/2011, de 24 d'octubre, i la resta que, si és el cas, pertoque.  
A més, la quota empresa de la Seguretat Social dels adjudicataris de la present pròrroga es finançarà amb càrrec a l'aplicació pressupostària 70.12.02.166.42.3, línia de subvenció S6954000, pels imports que establisca la normativa vigent en aquesta matèria.  
  
Quart  
Per a la resta de condicions, es mantenen les que figuraven en les bases de l'Ordre 27/2015, de 23 de desembre.  
Aquesta resolució es publicarà en el Diari Oficial de la Generalitat Valenciana de conformitat amb l'article 45.1.b de la Llei 39/2015, d'1 d'octubre, del procediment administratiu comú de les administracions públiques.  
De conformitat amb el que preveuen l'article 46 de la Llei 29/1998, de 13 de juliol, reguladora de la jurisdicció contenciosa administrativa i els articles 123 i 124 de la Llei 39/1995, d'1 d'octubre, del procediment administratiu comú, contra la present resolució, que posa fi a la via administrativa, es pot presentar potestativament recurs de reposició o directament recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'ha d'interposar davant del conseller d'Educació, Investigació, Cultura i Esport en el termini d'un mes a comptar des de l'endemà de la publicació.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.  
  
València, 21 d'abril de 2017.- El director general de Política Lingüística i Gestió del Multilingüisme, p. d. (O 27/2015, 23.12.2015; DOCV 7687, 29.12.2015): Rubén Trenzano Juan.